2014 m. liepos 16 d. Bendrojo Teismo (penktoji kolegija) sprendimas Vokietija / Komisija

(Byla T‑295/12)

„Valstybės pagalba — Gyvūnų griaučių ir skerdyklų atliekų šalinimo paslaugos — Pajėgumų rezervo išlaikymas epizootijos atveju — Sprendimas, kuriuo pagalba pripažįstama nesuderinama su vidaus rinka — Nauda — Bendros ekonominės svarbos paslauga — Kompensacija, susijusi su viešosios paslaugos įsipareigojimu — Poveikis prekybai tarp valstybių narių ir konkurencijos iškraipymas — Pagalbos būtinybė — Subsidiarumas — Pareiga motyvuoti“

1. Konkurencija — Įmonės, įpareigotos administruoti bendros ekonominės svarbos paslaugų teikimą — Bendros ekonominės svarbos paslaugų apibrėžimas — Valstybių narių diskrecija — Ribos — Komisijos kontrolė, apsiribojanti akivaizdžios klaidos atvejais (SESV 14 straipsnis, 106 straipsnio 2 dalis, 107, 108 ir 168 straipsniai; Komisijos pranešimo 2001/C 17/04 22 punktas) (žr. 44–46, 50–53, 175, 176 punktus)

2. Valstybių teikiama pagalba — Sąvoka — Pajėgumų rezervo laikymo epizootijų atvejais išlaidų prisiėmimas — Išlaidos, būdingos ekonominei gyvulių augintojų ir skerdyklų veiklai — Įtraukimas — Principo „teršėjas moka“ taikymas (SESV 106 straipsnio 2 dalis ir 107 straipsnio 1 dalis; Europos Parlamento ir Tarybos reglamentas Nr. 1069/2009) (žr. 58–61 punktus)

3. Valstybių teikiama pagalba — Komisijos sprendimas — Teisminė kontrolė — Akivaizdi vertinimo klaida — Nepakankamas elementas, kad reikėtų panaikinti sprendimą — Būtinybė, kad pagalbos gavėjas gautų ekonominės naudos (SESV 106 straipsnio 2 dalis ir 107 straipsnio 1 dalis) (žr. 67, 138, 173 punktus)

4. Valstybių teikiama pagalba — Sąvoka — Priemonės, skirtos įmonės vykdomų viešosios paslaugos įpareigojimų sąnaudoms kompensuoti — Neįtraukimas — Sąlygos — Aiškiai apibrėžtos viešųjų paslaugų teikimo pareigos — Objektyvus ir skaidrus kompensacijos skaičiavimo metodo nustatymas — Kompensacijos apribojimas sąnaudomis — Kompensacijos nustatymas vidutinės atitinkamo sektoriaus įmonės sąnaudų analizės būdu, kai įmonė nėra parenkama pagal viešųjų pirkimų procedūrą (SESV 106 straipsnio 2 dalis ir 107 straipsnio 1 dalis) (žr. 69, 70, 84, 87, 92–97, 100, 111, 127, 130–133, 185 punktus)

5. Konkurencija — Įmonės, įpareigotos administruoti bendros ekonominės svarbos paslaugų teikimą — Viešosios paslaugos įpareigojimų išlaidų kompensavimas — Valstybių narių diskrecija — Ribos — Komisijos atliekama kontrolė — Teisminė kontrolė — Ribos (SESV 106 straipsnio 2 dalis ir 107 straipsnio 1 dalis) (žr. 110, 116 punktus)

6. Institucijų aktai — Motyvavimas — Pareiga — Apimtis — Komisijos sprendimas, kuriuo pagalba pripažįstama nesuderinama su bendrąja rinka (SESV 107 straipsnio 1 dalis ir 296 straipsnis) (žr. 134, 145, 163 punktus)

7. Valstybių teikiama pagalba — Sąvoka — Naudos suteikimas pagalbos gavėjams — Priemonės, kuriomis siekiama kompensuoti galimus konkurencinius trūkumus, darančius poveikį tam tikrame valstybės narės regione įsisteigusioms įmonėms — Įtraukimas (SESV 107 straipsnio 1 ir 3 dalys) (žr. 144 punktą)

8. Valstybių teikiama pagalba — Žala konkurencijai — Poveikis valstybių narių tarpusavio prekybai — Vertinimo kriterijai — Komisijai tenkančios įrodinėjimo naštos apimtis (SESV 107 straipsnio 1 dalis) (žr. 151, 152, 157, 160 punktus)

9. Valstybių teikiama pagalba — Draudimas — Nukrypti leidžiančios nuostatos — Komisijos diskrecija — Gairės, kuriomis nustatomi Sąjungos reglamentavimas teikiant pagalbą kompensacijos už viešąją paslaugą forma — Komisijos diskrecijos apsiribojimas — Pareiga laikytis vienodo požiūrio ir teisėtų lūkesčių apsaugos principų (SESV 107 straipsnio 3 dalis; Komisijos pranešimo 2012/C 8/03, 2.2–2.10 punktai) (žr. 169 punktą)

Dalykas

Prašymas panaikinti 2012 m. balandžio 25 d. Komisijos sprendimą 2012/485/ES dėl valstybės pagalbos SA.25051 (C 19/10) (ex NN 23/10), kurią Vokietija suteikė įmonei Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg (OL L 236, p. 1).

Rezoliucinė dalis

1. Atmesti ieškinį.